stanford-oval/wikipedia huggingface dataset:
Total Eclipse of the Heart
נתוני מכירות

| מקום | תארים | מכירות |
| --- | --- | --- |
| איטליה (FIMI) | פלטינה | 30,000 |
| ארצות הברית (RIAA) | פלטינה | 1,000,000 |
| בריטניה (BPI) | פלטינה | 600,000 |
| דנמרק (IFPI Denmark) | זהב | 45,000 |
| צרפת (SNEP) | זהב | 632,000 |
| קנדה (Music Canada) | פלטינה | 100,000 |
סיכום
| בכל העולם | — | 6,000,000 |
 מכירות + הזרמת מדיה בלבד
1281

שנת 1281 היא השנה ה-81 במאה ה-13. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

פלישה שנייה של המונגולים ליפן.
ראו גם

ילידי 1281‎
נפטרים ב-1281‎
AK-12

| --- | --- |

הרובה AK-12
 מידע כללי
 סוג:  רובה סער אוטומטי
 נגזרות:  AK-12   AK-12U   PPK-12   SVK-12   RPK-12  
 תכנון:  שנת 2010
 מדינה מייצרת:  רוסיה רוסיה
 יצרן:  קונצרן קלשניקוב   ולדימיר ו. זלובין
 מעצב:  מיכאיל קלשניקוב 
 תקופת השימוש:  2015–הווה (כ־9 שנים) 
 מידע טכני
 קליבר:  5.45×39 מ"מ 
 תחמושת:  5.45x39mm   5.56x45mm NATO   6.5mm Grendel   7.62x39mm   7.62x51mm NATO   12 Gauge
 חירוק קנה:  415 מ"מ
 הזנה:  מחסנית של 30, 60 או 100 כדורים
 אורך כולל:  945 מ"מ
 משקל ריק:  3.3 ק"ג
 קצב אש:  600 כדורים לדקה (על מצב Burst)   1,000 כדורים לדקה (Full Auto)
 מהירות לוע:  900 מטרים לשנייה עם 5.45×39mm
 טווח אפקטיבי:  800 מטרים
 
AK-12 (בשם המקורי שלו - АК-200) הוא רובה רוסי שתוכנן במפעל לנשק קל בעיר איז'בסק על ידי צוות שבראשו עומד ולדימיר זלובין. הרובה תוכנן משנת 2010 עד שנת 2011 והוצג לראשונה בשנת 2012. הרובה הוא בעצם גרסה חדישה של ה-AK-47 שתוכנן ומיוצר באותו מפעל.
היסטוריה

פיתוח הנשק החדש בוצע ביוזמה מיוני 2011 בהנהגתו של המעצב הראשי של מפעל איז'מש באיז'בסק, ולדימיר זלובין על בסיס ההתפתחויות בעשר השנים הקודמות. בשנת 2011 הושלמה ההרכבה והחלה בדיקת אב הטיפוס הראשון של רובה הסער קלשניקוב מהדור החמישי בשם AK-12. הנשק הוצג לראשונה בינואר 2012. המדינה לא סיפקה תמיכה בפיתוח מקלע חדש בגלל מספרם המופרז של הקלשניקובים הישנים, שהיו במחסנים, בסך הכל יותר מ־17 מיליון.
ב-2 ביוני 2012, בסולנצ'ונגורסק, ערך המעצב הראשי של איז'מש, ולדימיר זלובין, מצגת של ה־AK-12 בפני קבוצת העבודה הבין-מחלקתית של הוועדה הצבאית-תעשייתית, שכללה נציגי משרד ההגנה, משרד הפנים ושירות הביטחון הפדרלי של רוסיה. על פי תוצאות מבחני הירי, חברי הוועדה ציינו כי המקלע מתנהג בצורה יציבה יותר בעת הירי מאשר במבחני הדורות הקודמים: רתיעה ונסיגה בעת ירי מתפרץ כמעט לא הורגשה.
בין 27 ביוני ל-1 ביולי 2012 בעיר ז'וקובסקי בשטח מתחם התחבורה והתערוכה "רוסיה" התקיים הפורום הבינלאומי השני "טכנולוגיות בהנדסת מכונות", שם תוכננה הצגתו הרשמית של AK-12.
בשנת 2012 הוצע המקלע לצבא במסגרת תערוכת רטניק במקום רובה ה־AK-107 שתוכנן בעבר למכרז. יחד עם זאת, מעצבי איז'בסק לא הספיקו ליצור גרסה בקוטר 7.62 × 39 ורובה סער AK103-3 בעיצוב ישן הוצג עבור מחסנית זו. כתוצאה ממבחנים שבוצעו התברר מיד שהמקלע החדש איבד משמעותית מאמינותו, כשהפסיד בשלב הראשון ממש למתחרה הראשי — רובה הקוברוב A-545. החוזה להמשך פיתוח הושלם עם מפעל דגטיארב והיה צורך להמשיך בפיתוח AK-12 באופן יזום.
בשנת 2014, במבחני מדינה ליעילות הרובה, למרות מספר שיפורים משמעותיים, ההיסטוריה חזרה על עצמה: רובי הסער A-545 ו־A-762, לאחר שינויים, הומלצו לייצור סדרתי ולניסויים צבאיים בעוד שהרובים AK-12 ו־AK103-3 נשלחו לעיבוד מחודש מכספי היזם.  מפעל איז'מש עצמו עצמו אורגן מחדש כחלק מקונצרן קלשניקוב בשנת 2014 עם החלפת המנכ"ל והמנהלים האחרים. ההנהלה החדשה, לאחר שהעריכה את מספר "חבלי הילדות" באב-טיפוס וההבדל בטכנולוגיות הייצור, קיבלה החלטה בעלת רצון עז לנטוש את הפרויקט לטובת פיתוח רובה AK400 בהנהגתו של המעצב הראשי החדש סרגיי אורז'ומצב.
עם זאת, בספטמבר 2016, בפורום צבאי, הציג קונצרן קלשניקוב גרסה מעודכנת של AK-12, כמו גם את רובה הסער AK-15 עם 7.62 × 39 מ"מ ואת מקלע RPK-16 (בקוטר 5.45 × 39 מ"מ). לטענת היצרן, הליקויים תוקנו וגם יכולת הייצור הוגדלה משמעותית ועלות הייצור הופחתה. למעשה, במקום לתקן את האב-טיפוס שהוצג בעבר הוצע דוגמה לפיתוח רובים אוטומטיים. יחד עם זאת, בניגוד לפרויקט AK-400, ב־AK-12 החדש, כל החלק המכני של הנשק עוצב מחדש וכבר אינו דומה במראהו ל־AK-74M. המטרה העיקרית של העיצוב המחודש הייתה להגביר את הדיוק בכל מצבי הירי תוך שמירה על אמינות העבודה וייצורו.
בתחילת 2017 נמשכו בדיקות של ארבעה רובי סער ב"מכון המחקר המרכזי השלישי של משרד ההגנה" של הדגמים AK-12, AK-15, A-545 (6P67) ו- A-762 (6P68).
ב־29 בינואר 2018 אומץ ה־AK-12 על ידי כוחות היבשה, חיל הצנחנים והנחתים הרוסיים והחל ייצור סדרתי.
בדצמבר 2020 נקלט בשירות הכוחות המיוחדים של המודיעין הצבאי.
גלריה

הרובה AK-12 עם אביזרים שונים
הרובה AK-12
הרובה AK-12 עם אביזרים שונים
הרובה AK-12
הרובה AK-12 עם כוונת טלסקופית
הרובה AK-12 מהצד הימני שלו
הרובה AK-12 מהצד השמאלי שלו
חלקי הרובה AK-12
ראו גם

AK-47
PP-19 Bizon
1288

שנת 1288 היא השנה ה-88 במאה ה-13. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 1288‎
נפטרים ב-1288‎
129

שנת 129 היא השנה ה-29 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 129 ניתן לה בדיעבד.
כל התאריכים שלהלן הם לפי הלוח היוליאני.
נולדו

129 - גלנוס, רופא יווני, אבי גישת ארבע המרות. השפעתו של גלנוס על הרפואה שלטה בתרבות המערבית יותר מאלף שנה לאחר מותו.
ראו גם

ילידי 129‎
נפטרים ב-129‎
Hot Lava

| --- | --- |

עטיפת המשחק
 כללי
 תאריך הוצאה:  Microsoft Windows   29 בספטמבר 2019   macOS, Apple Arcade   7 באוקטובר 2019
 סוגה:  משחק פעולה-הרפתקאות, משחק פלטפורמה
 פיתוח:  Klei Entertainment
 הוצאה לאור:  Klei Entertainment
 ארץ מקור:  קנדה 
 שפות:  אנגלית, קוריאנית, יפנית, פורטוגזית ברזילאית, סינית מפושטת, רוסית, סינית מסורתית, הולנדית, ספרדית, צרפתית, ערבית, איטלקית, גרמנית, טורקית 
 הערות:  נדרשת מערכת הפעלה Windows 7 ומעלה בעלת 64 סיביות; מומלץ להשתמש במקלדת ועכבר
 דרישות תוכנה
 גרסה:  386610 (יצאה ב-18 בדצמבר 2019)
 מנוע משחק:  יוניטי
 מצבי משחק:  שחקן יחיד, מרובה משתתפים
 פלטפורמות:  Microsoft Windows   macOS   Apple Arcade
 מדיה:  הורדה דיגיטלית
 דרישות מערכת
 מעבד:  תומך ב-64 סיביות
 זיכרון:  מינימום: 4GB   מומלץ: 8GB
 כרטיס מסך:  תומך ב-DirectX 11
 מקום פנוי:  מינימום: 10GB   מומלץ: 15GB
 בקרים:  מקלדת ועכבר או ג'ויסטיק או מסך מגע
 playhotlava.com
 
Hot Lava (בתרגום חופשי לעברית: לבה חמה) הוא משחק פעולה-הרפתקאות מסוג פלטפורמה אשר פותח על ידי Klei Entertainment ויצא לאור ב-19 בספטמבר 2019 למחשב האישי וב-7 באוקטובר 2019 למערכת ההפעלה macOS ול-Apple Arcade.
משחקיות

המשחק משוחק מנקודת מבט של גוף ראשון. השחקן שולט על דמות המכונה סקווירט (Squirt, שפריץ), איתה הוא יכול לרוץ על קירות, לקפוץ, לדלג ולהתנדנד על חפצים ורהיטים, ואף 'לגלוש'. המשחק מורכב משלבים שונים אשר מפוזרים על גבי 6 מפות שונות, אשר כוללות מפעל, בית ספר ואף החצר האחורית של בית הספר. בכל פעם שהשחקן מתחיל שלב מסוים הוא נכנס לתוך עולם ה-'לבה', שבו הרצפה היא לבה ועל השחקן להגיע למטרה בכמה שפחות זמן על ידי קפיצה על חפצים ורהיטים הנמצאים בעולם, באמצעות טכניקה המכונה 'באני-הופ' (Bunny-Hop, מאנגלית - קפיצת ארנב) ולהזיז את העכבר בצורה מסוימת (הנקראת 'סטראף' - Strafe) על מנת לצבור מהירות כדי לעבור מכשולים שונים. טכניקת הבאני-הופ התפתחה ממשחקי יריות ברשת בסוף שנות ה-90 ושנות ה-2000 ההמוקדמות כמו קאונטר סטרייק ו-Quake 3: Arena ובה השחקן קופץ באופן רצוף על מנת לצבור מהירות כדי לעבור ממקום למקום במפה בזמן הקצר ביותר.
בכל מפה, קיימים שלבים רגילים, שלבי Trail אשר בחלקם השחקן מוקטן לגודל מיניאטורי או שהשחקן מקבל מקל פוגו ובעזרתו עליו לעבור את השלב וכן שלב 'Explore' שבו השחקן יכול לחקור את עולם הלבה ולהתאמן על הקפיצות.
המשחק כבסיסו הוא מרובה משתתפים, וניתן להתחרות אחד עם השני (PvP) על זמני הסיום.
פיתוח והפצה

המשחק הוא המשחק התלת הממדי הראשון שפותח על ידי Klei Entertainment, אשר פיתחה המשחקים Don't Starve ו-Invisible, Inc. ומבוסס על משחק הילדים הרצפה היא לבה. פיתוח המשחק התחיל מ-"חלום" של אדם בשם מארק לפררי, אשר הושפע ממוד קהילתי של טיפוס ("kz climb") אשר נמצא במשחק Counter-Strike: Global Offensive, אשר לאחר מכן התקבל לעבודה בחברה. לפררי עבד על המשחקים Dead Rising 2 ו-Dead Rising 3 וכן על המשחק Don't Starve שפותח על ידי החברה. המשחק הוגש למערכת ה-Greenlight של החנות הדיגיטלית סטים, שבה קהילת השחקנים מצביעה על המשחקים שהקהילה מעוניינת שישחררו לחנות. המשחק קיבל הצבעות כדי לעבור לשלב הבא בתוך 40 שעות.
הקדימון הרשמי למשחק פורסם ב-29 באוגוסט 2016.
ביקורת > לפני ההפצה

מספר עיתונאים השוו את המשחק Hot Lava למשחק Mirror's Edge, עקב הסגנון הפארקורי שלו.
הערות שוליים

↑  Game Hotfix - 386610, אתר Steam, ‏‏18 בדצמבר 2019 (באנגלית)
1 2 3  Steam Greenlight :: Hot Lava, אתר Steam (באנגלית)
↑  Apple Arcade בלבד.
↑  קמרון קוץ', The Floor Is Lava In This Video Game Adaptation Of Every Kid's Imagination, אתר TechTimes, ‏‏22 באפריל 2016 (באנגלית)
1 2  כריסטיאן וולנטין, Childhood game ‘The Floor is Lava’ is being turned into a videogame, אתר Kill Screen, ‏‏31 באוגוסט 2016 (באנגלית)
↑  מייק פרהיי, The Floor Is Lava In Klei's First 3D Game, אתר Kotaku, ‏‏29 באוגוסט 2016 (באנגלית)
1 2  אדי מקוץ', Extreme Version of "The Floor Is Lava" Is Now a Video Game and It Looks Great, אתר GameSpot, ‏‏29 באוגוסט 2016 (באנגלית)
1 2 3  קלינטון מנטוס, Interview with Mark Laprairie – the man turning “the floor is lava” into a videogame, אתר HyperText, ‏‏9 במאי 2016 (באנגלית)
↑  פרדריק סלומונסון, Discover Counter-Strike: Global Offensive’s climbing scene, אתר PC Gamer, ‏‏29 בינואר 2016 (באנגלית)
↑  ג'ורדן דבור, Klei's Hot Lava is directly inspired by Counter-Strike, אתר Destructoid, ‏‏8 בספטמבר 2016 (באנגלית)
↑  ג'סטין מקאלרוי, Watch six minutes of Hot Lava, Klei's scorching parkour game, אתר Polygon, ‏‏5 בספטמבר 2016 (באנגלית)
↑  אנדי צ'לק, Hot Lava is a first-person parkour-survival game from the maker of Don't Starve, אתר PC Gamer, ‏‏29 באוגוסט 2016 (באנגלית)
Come in with the Rain

| --- | --- |
 שיר בביצוע טיילור סוויפט
 מתוך האלבום Fearless (Platinum Edition)
 יצא לאור:  26 באוקטובר 2009
 תאריך הקלטה:  2007–2008
 סוגה:  קאנטרי פופ
 שפה:  אנגלית
 אורך:  3:58
 חברת תקליטים:  ביג משין
 כתיבה:  טיילור סוויפט, ליז רוז
 הפקה:  נייתן צ'פמן, טיילור סוויפט
 
"Come in with the Rain" (בעברית: "הִכָּנֵס יַחַד עִם הַגֶּשֶׁם") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השני, Fearless (Platinum Edition). השיר יצא לאור ב-26 באוקטובר 2009, בסמוך לצאת האלבום, על ידי חברת התקליטים ביג משין רקורדס. השיר נכתב על ידה ועל ידי ליז רוז והופק על ידה ביחד עם נייתן צ'פמן.
אף על פי שלא יצא כסינגל שיווקי ולא כסינגל, הצליח השיר להגיע למקום ה-30 במצעד הבילבורד הוט 100.
ביקורת

כלפי השיר הופנו ביקורות חיוביות, תוך שברולינג סטון הוא דורג במקום ה-139 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 206 השירים של טיילור סוויפט, לפי דירוג | 139 |  |
| BuzzFeed | 167 השירים הטובים ביותר של טיילור סוויפט, לפי דירוג | 129 |  |
| NME | השירים הטובים ביותר של טיילור סוויפט, לפי דירוג | 108 |  |
| Paste | 158 השירים הטובים ביותר של טיילור סוויפט, לפי דירוג | 123 |  |
| Vulture | 179 השירים הטובים ביותר של טיילור סוויפט, לפי דירוג | 137 |  |
הצלחה מסחרית

השיר זכה להצלחה רבה בארצות הברית אף על פי שלא יצא כסינגל. הוא הגיע למקום ה-30 במצעד הבילבורד הוט 100. בקנדה הוט 100, הוא הצליח להגיע למקום ה-40 והיה לאחד מהשירים המצליחים ביותר מהאלבום. במצעד השירים הדיגיטליים הוא התברג במקום ה-18.
כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות.
מיקומי שיא

|   ‏‏‏  מצעדים ודירוגים (2009)> מדינה |   ‏‏‏  מצעדים ודירוגים (2009)> מצעד |   ‏‏‏  מצעדים ודירוגים (2009)> מיקום שיא |   ‏‏‏  מצעדים ודירוגים (2009)>  |
| --- | --- | --- | --- |
|  ארצות הברית | בילבורד הוט 100 | 30 |  |
|  ארצות הברית | מצעד השירים הדיגיטליים | 18 |  |
|  קנדה | קנדה הוט 100 | 40 |  |
Come in with the Rain (Taylor's Version)

| --- | --- |
 שיר בביצוע טיילור סוויפט
 מתוך האלבום Fearless (Taylor's Version)
 יצא לאור:  9 באפריל 2021
 תאריך הקלטה:  2020–2021
 סוגה:  קאנטרי פופ
 שפה:  אנגלית
 אורך:  3:57
 חברת תקליטים:  ריפבליק
 כתיבה:  טיילור סוויפט, ליז רוז
 הפקה:  כריסטופר רו, טיילור סוויפט
Come in with the Rain (Taylor's Version) (בעברית: הִכָּנֵס יַחַד עִם הַגֶּשֶׁם (גרסתה של טיילור)) היא הקלטה חוזרת של "Come in with the Rain". היא יצאה לאור על ידי סוויפט ב-9 באפריל 2021, באמצעות חברת התקליטים ריפבליק רקורדס, ביחד עם שאר שירי Fearless (Taylor's Version), ההוצאה החוזרת של אלבומה משנת 2008.
Come in with the Rain (Taylor's Version) > מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | LyricFind U.S. | 25 |  |
הערות שוליים

1 2 3  Taylor Swift – Come in with the Rain (באנגלית), נבדק ב-2021-01-03
1 2 3  Taylor Swift, Billboard
1 2  Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית)
↑  Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית)
↑  Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית)
↑  All 158 Taylor Swift Songs, Ranked, pastemagazine.com, ‏2020-02-05 (באנגלית)
↑  Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית)
↑  Digital Song Sales Chart, Billboard
↑  Come in with the Rain, נבדק ב-2021-01-03
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
| --- | --- |
בקרת זהויות :  MusicBrainz work: 72de71b9-1173-4880-874f-817a9d046cd4
Harbour of Tears

Harbour of Tears הוא אלבום קונספט של להקת קאמל. האלבום מספר על משפחה אירית שנאלצת להיפרד מהקרובים הצעירים כדי להגר לארצות הברית לעתיד טוב יותר. האלבום יצא ב-1996. זהו האלבום השנים-עשר שלהם. הגיטריסט וסולן הלהקה אנדרו לאטימר, למד על סבתו שהיגרה גם מאירלנד לארצות הברית בכך שראתה משפחות בוכות בכך שנפרדות מצעיריהן מכאן שם האלבום, "נמל של דמעות".
רשימת השירים

Irish Air (Traditional Gaelic)
Irish Air (Instrumental Reprise)
Harbour of Tears
Cobh
Send Home the Slates
Under the Moon
Watching the Bobbins
Generations
Eyes of Ireland
Running from Paradise
End of the Day
Coming of Age
The Hour Candle (A Song for My Father)
104

שנת 104 היא השנה הרביעית במאה ה-2. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 104 ניתן לה בדיעבד.
כל התאריכים שלהלן הם לפי הלוח היוליאני.
נולדו

בבתא בת שמעון
ראו גם

ילידי 104‎
נפטרים ב-104‎
1290

שנת 1290 היא השנה ה-90 במאה ה-13. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

18 ביולי – אדוארד הראשון, מלך אנגליה, מורה על גירוש כלל היהודים מאנגליה
גירוש יהודי אנגליה
ייסוד אוניברסיטת קוימברה;
נולדו

4 באוגוסט – לאופולד הראשון, דוכס אוסטריה (נפטר ב-1326)
10 באוגוסט – יוהאן, מלך בוהמיה (נפטר ב־1346)
נפטרו

10 ביולי – לסלו הרביעי, מלך הונגריה (נולד ב-1262)
26 בספטמבר – מרגרט, נסיכה נורווגית ויורשת העצר לכתר הסקוטי (נולדה ב-1283)
10 בנובמבר – קלאוון, סולטאן ממלוכי (נולד ב-1222)
18 בדצמבר – מגנוס השלישי, מלך שוודיה (נולד ב-1240)
ראו גם

ילידי 1290‎
נפטרים ב-1290‎
Million Reasons

"Million Reasons" (בעברית: "מיליון סיבות") הוא הסינגל השני של זמרת הפופ אמריקאית ליידי גאגא, מתוך אלבום האולפן החמישי שלה, Joanne. הסינגל פורסם בתחנות הרדיו ב-8 בנובמבר 2016, בתור הסינגל השני של האלבום ונכתב על ידי גאגא, הילרי לינדזי ומארק רונסון, והופק על ידי רונסון, גאגא, ובלאד פופ.
הסינגל עוסק בנושאים כמו שברון לב, ותקווה במהלך מערכת יחסים, כמו גם האמונה הדתית של גאגא, נושא בו עוסק הפזמון. הסינגל זכה להצלחה רבה בעולם ובשיאו הגיע לעשירייה הראשונה של המצעדים בהונגריה, ניו זילנד, סלובקיה, שווייץ, ונצואלה וארצות הברית, ול-20 המקומות הראשונים בבלגיה, קנדה, איטליה, וסקוטלנד. בארצות הברית מכר הסינגל מעל 1.1 מיליון עותקים והגיע לתואר פלטינה, ובכך הפך לסינגל ה-12 שלה שהגיע למעמד זה.
הווידאו קליפ לשיר ממשיך מהמקום בו הקליפ של הסינגל הקודם, "Perfect Illusion" הסתיים. הוא מראה את גאגא שרה באולפן לבן, וגם שוכבת במדבר בוכה ולבסוף מגיעים חביריה ומעודדים אותה. על מנת לקדם את השיר, גאגא ביצעה הופעות רבות שלו כגון, הכלילה אותו במיני סיבובו ההופעות, "Diva Bar Tour" בשנת 2016, הופיעה בתערוכת האופנה של ויקטוריה'ס סיקרט, במופע הסופרבול LI בשנת 2017, בפסטיבל "Coachella" ועוד. בנוסף הוא משמש כשיר הסיום של סבב ההופעות של גאגא לקידום האלבום, "Joanne World Tour" שנמשך בין 2017–2018. השיר הועמד בקטגוריית "ביצוע סולו הפופ הטוב ביותר" בטקס פרסי גראמי ה-60.
וידאו קליפ

את הקליפ לשיר ביימו רות הגובן ואנדריאה גלרדין. גאגא הודיעה כי קליפ השיר יהיה המשך לקליפ הסינגל הקודם, "Perfect Illusion". הקליפ פורסם ב-14 בדצמבר 2016, אחר הצהריים ב-MTV, וזמן קצר לאחר מכן הוא יצא ב-Vevo. הקליפ מציג אותה שוכבת על פני המדבר בזמן השקיעה, ורכבי שטח שחורים שניגשים אליה מרחוק, כחלק מתוך סצנת הסיום של "Perfect Illusion". לאחר מכן הצוות שלה יוצא אל רכבי השטח, ולוקח אותה כדי לצלם וידאו שבו היא מתכוננת לשיר את השיר. כאשר היא מתחילה להתכונן, גאגא מבחינה בקופסה קטנה עם קשת על גבי השולחן שלה. הווידאו נחתך למספר פלאשבקים — גאגא שרה באולפן לבן בזמן נגינה בגיטרה, ניצלת על ידי החברים שלה מן המדבר ופורצת בבכי. לבסוף פותחת את הקופסה אשר חושפת בתוכה מחרוזת תפילה עם פתק שרשום בו "אני אוהבת אותך, אחותי". מספר צפיות הקליפ עומדות, נכון ל-3 באפריל 2018, על יותר מ-126 מיליון באתרה הרשמי ב-VEVO וזהו הקליפ ה-14 שלה שעובר את ה-100 מיליון צפיות ביוטיוב.
הופעות קידום

גאגא ביצעה את השיר לראשונה במיני סיבוב ההופעות שלה, "Diva Bar Tour" ב-5 באוקטובר 2016. גאגא העלתה את אחת ההופעות עם השיר בסבב באתר ה-Vevo שלה שקיבלה כ-6 מיליון צפיות עד היום. ב-20 באוקטובר הופיעה עם השיר בליווי פסנתר וביצעה גם את הסינגל השיווקי A-Yo בתוכנית SNL. כריס וייט מהמגזין "Paste" כינה את גאגא כ"יודעת להופיע מדהים ולשיר כמו שצריך" והוסיף כי "היא יודעת איך מוזיקה חיה צריכה להישמע" בהופעתה ב-SNL. שבוע לאחר מכן הופיעה בתוכנית הטלוויזיה ביפן, "SMAP×SMAP" עם השיר.
בטקס פרסי המוזיקה האמריקאית של 2016 גאגא שרה את "Million Reasons" עם גיטרה ברקע פרחוני, ההופעה קיבלה ביקורות משבחות ולאחר מכן הועלתה לערוצה ב-Vevo ב-21 בנובמבר 2016. כמה ימים לאחר מכן גאגא הופיעה עם השיר בליווי פסנתר במרכז הקהילה של הלהט"ב שמציין ילדים שנשארו חסרי בית, גאגא הגיעה לבושה בחולצת טי שירט שרשום בה "היה חזק".
ההופעה הבאה של גאגא עם השיר הייתה במסלול הדוגמנות של "Victoria's Secret" בפריז. גאגא העלתה את ההופעה בסיומה ל-Vevo וקיבלה עד היום מעל 27 מיליון צפיות והיא ההופעה השנייה הנצפית ביותר שלה בערוץ. ב-4 בדצמבר 2016 גאגא הופיעה בתוכנית המציאות בבריטניה, "The X Factor" וביצעה בה את השיר. 2 ימים לאחר מכן ביצעה את השיר בתוכנית הטלוויזיה "Royal Variety Performance" ובתוכנית הקומדיה "Alan Carr's Happy Hour" גם כן. ב-5 בפברואר 2017 במופע המחצית של הסופרבול LI גאגא הופיעה עם להיטים קודמים שלה ועם "Million Reasons" בליווי פסנתר, זהו היה השיר היחיד מאלבומה "Joanne" ששרה בהופעתה. בשתי הופעותיה בפסטיבל המוזיקה "Coachella" לאותה שנה הופיעה עם שירים רבים ביניהן "Million Reasons" כשיר האחרון של ההופעה. גאגא גם הוסיפה את השיר כשיר סיום לסיבוב ההופעות השישי שלה לקידום "Joanne" בשם, "Joanne World Tour" בשנת 2017.
באוקטובר 2017, גאגא זכה להופעה מפתיעה בקונצרט "One America Appeal" בטקסס, שבו נכחו לחמשת נשיאי ארצות הברית לשעבר שגייסו כספים לאלו שנפגעו מאסונות ההוריקן של 2017. היא הייתה לבושה חליפת מכנסיים לבנה, עגילי עגולים בצבע כסוף, ופאה בלונדינית. מספר עיתונאים השווה את מראה למועמדת לנשיאות לשעבר הילרי קלינטון.במהלך המופע היא ביצעה שלושה משיריה, "The Edge of Glory". "You and I", ואת "Million Reasons". בעת כול שיר נשאה נאום לקהל.
ביקורת

קיידי לאנג, שכתבה עבור המגזין "Time", העריכה את האיכות המרגשת של טבע ההקלטה, שאותו תיארה כקורעת לב. קרייג ג'נקינס מהמגזין "Vulture" השווה את הפוטנזיאל של השיר ל-"שיעורים של אבא" והרגיש ששניהם חולקים "הצעה גדולה שמאלה לרדיו המדינה". ניקולאס מוייקה מהאתר "International Business Times" דירג את "Mllion Reasons" במקום ה-6 ברשימת השירים הטובים ביותר מ-Joanne ונתן לו ביקורת חיובית.
מספר כותבים מהאתר "idolator" סיקרו את השיר ובהם הכתב רובי דאו שיבח את "סופר ההפקה" של השיר שאף השוואה אותו לגרסת קאנטרי של הלהיט שלה משנת 2011, "You And I". הכותבת רייצ'ל סוניס סיכמה את השיר כ-"פשוט ומתוק" והעניקה לו ציון של כ-8.5 נקודות מתוך 10. עם זאת הכותבים קארל ויליוט ומיי וס היו מאוכזבים מהשיר והעניקו לו ציון של כ-6.1 נקודות מ-10. באופן דומה, הכתב בומן מאותו אתר כינה אותו כאחד השירים היותר נשכחים מ-Joanne ונתן לו ציון של 2.5 נקודות מ-5 סך הכול. אף על פי שהכתב, ספנסר קורנהאבר מהמגזין "The Atlantic" מצא את השיר בעל מבנה חזק, אמר כי "גאגא מזניחה את פרטי השיר" וטען כי הזמרת האמריקאית טיילור סוויפט יכולה להצטיין בצורה יוצאת דופן בשיר זה.
מגזין הבילבורד דירג את "Million Reasons" במקום ה-35 ברשימת "100 שירי הפופ הטובים ביותר של 2016". הכתב גארי טראסט טען כי השיר "מזכיר רדיו, ומעריצים, של כישרונותיה של גאגא מעבר לתלבושותיה ואישיותה". בנוסף אמר כי "האם ליידי גאגא מחזירה את תקופת הווקאליות שלה". הכתבים מהמגזין אמרו כי האופ המסורתי של השיר מתאים לניגון ברדיו האמריקאי.